Gustaf Werner Wilskman

Gustaf Werner Wilskman (2. joulukuuta 1849 Sulkava – 29. huhtikuuta 1929 Helsinki) oli suomalainen kihlakunnantuomari ja senaattori.

Wilskmanin vanhemmat olivat Juuan kirkkoherra Werner Wilhelm Wilskman ja Katarina Fredrika Wikstén. Hän pääsi ylioppilaaksi 1870 Kuopion lukiosta ja suoritti Helsingin yliopistossa tuomarintutkinnon 1876 ja yleisen oikeustutkinnon 1889. Wilskman sai varatuomarin arvon 1878.

Wilskman oli hovioikeuden asessorina Viipurissa 1892–1897, Salmin ja sittemmin Kurkijoen tuomiokunnan tuomarina 1897–1905 ja senaattorina Suomen senaatin oikeusosastolla 1905–1909.

Lähteet 

Suomalaiset juristit
Suomalaiset senaattorit
Vuonna 1849 syntyneet
Vuonna 1929 kuolleet